cyanic-selkie/wikianc huggingface dataset:
Քաթայիբ
Անվանում
«Քաթայիբ» քաղաքական կուսակցությունը հայտնի է նաև, որպես «Լիբանանյան փաղանգ» և «Փաղանգների կուսակցություն»։ Քաթայիբ հոգնակի բառի եզակի ձևը՝ Քաթիբ, վերցվա է հունարեն «փաղանգ» բառի (Φάλαγγα) արաբերեն թարգմանությունը։ Փաղանգը իր հերթին ներկայացնում է մարտակարգ, ծանրազեն հետևակի գծային հոծ զորաշարք, որը կիրառվել է Մակեդոնիայում և Հունաստանում։
Պատմություն
Քաղաքական կուսակցությունը հիմնադրվել է 1936 թվականին, Լիբանանի Ֆուտբոլի Ֆեդերացիայի նախագահ Ամին Պիեր Ժմայելի կողմից։ Աջակողմյան կուսակցությունը ստեղծվել է «Իսպանական փաղանգ»-ի և Իտալական ազգային նացիստական կուսակցության օրինակով ։ Այն հայտնի դարձավ 11-րդ ամառային Օլիմպիական խաղերի ժամանակ՝ Բեռլինում  ։
Քաթայիբ կուսակցության անդամները և ռազմական ուժերը ունեն իրենց առանձին համազգեստը, որը կազմված է շագանակագույն վերնաշապիկից։ Չնայած նրան, որ քաղաքական կուսակցության համազգեստը վերցված է գերմանական գրոհայինների համազգեստից, նրանք չունեն որևէ գաղափարական ընդհանրություններ ։ Լիբանանյան կուսակցությունը համարվում է Լիբանանի խորհրդարանի ամենակարգապահ կուսակցություններից մեկը։ Նրանք կարգախոսն է «Աստված, երկիր և ընտանիք»։
Քաթայիբ կուսակցության տարեդարձը Լիբանանում նշվել է 1971 թվականին, մինչ այդ, կուսակցությունը գործել է Ֆրանսիայում` Լիբանանից դուրս։ Սկզբում Քաթայիբ կուսակցությունը կազմված էր չորս լիբանանյան անձանց խորհրդից։ Կուսակցությունը մերժում է նաև արաբիզմի տեսությունը։
1958 թվականին Լիբանանի քաղաքացիական պատերազմը ավարտվեց այն բանից հետո երբ Լիբանան ներխուժեցին ամերիկյան գրոհային ուժերը։ «Քաթայիբ» կուսակցությունը անվերապահորեն գրեթե մշտապես աջակցել է արևմտամետ ուժերին, ի դեմս Լիբանանի քաղաքական գործիչ Քամիլ Շամունի։ Լիբանանի քաղաքացիական պատերազմից հետո կուսակցության անդամների մեծ մասը դարձան Լիբանանի խորհրդարանի պատգամավոր։ 1961 թվականին կուսակցությունը ստեղծել է իր սեփական ոստիկանական և կառավարական մարմինները։
Գրականություն
Կատեգորիա:Լիբանանի կուսակցություններ Կատեգորիա:Հակակոմունիստական կազմակերպություններ
Դանթե Էքզամ
Կարիերա
2012 թվականին Էքզամը Ավստրալիայի հավաքականի կազմում խաղացել է բասկետբոլի աշխարհի առաջնությունում (պատանիներ մինչև 17 տարեկան) և 2013 թվականին բասկետբոլի աշխարհի առաջնությունում (պատանիներ մինչև 19 տարեկան)։ 2013 թվականին Էքզամը միջինիում հավաքում էր 18,2 միավոր և 3,8 փոխանցում։
Էքզամը 2013 թվականի ապրիլին հրավիրվել է երկրի հավաքական Nike Hoop Summit առաջնությունում մասնակցելու համար։ Այդտեղ նա հավաքել է 16 միավոր, 2 անդրադարձ և 3 փոխանցում։
2014 թվականի հունվարի 24-ին ԲԱԱ-ի դրաֆթին առաջադրում է իր թեկնածությունը ։
Կարիերան ԲԱԱ-ում
2014 թվականի հուլիսի 12-ին 3,9 միլիոն դոլարի պայմանագիր է կնքել «Յութա» ակումբի հետ։ Նաև պայմանագրեր է կնքել Ադիդաս և Red Bull հովանավորների հետ ։
ԲԱԱ-ում նրա դեբյուտը տեղի է ունեցել 2014 թվականի հոկտեմբերի 29-ին «Հյուստոն Ռոքեթս»-ի դեմ խաղում, որտեղ նա հավաքեց 5 միավոր, կատարեց մեկ փոխանցում և մեկ խլում ։ Երեք օր անց «Ֆինիքս Սանս» ակումբի դեմ խաղում Էքզամը հավաքեց 10 միավոր, իսկ 2015 թվականի հունվարի 2-ին նա սահմանեց իր արդյունավետության ռեկորդը, «Ատլանտա Հոքս»-ի դեմ խաղում հավաքելով 13 միավոր ։
Անձնական կյանք
Նրա հայրը՝ Սեյլիս Դանտե Էքզամը Մայքլ Ջորդանի հետ բասկետբոլ է խաղացել Հյուսիսային Կարոլինայի համալսարանում ։
Արտաքին հղումներ
Կատեգորիա:Ավստրալիացի բասկետբոլիստներ Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Եգորովկա (Վյազովկայի վտակ)
Եգորովկա (Егоровка), գետ Ռուսաստանում, հոսում է Ատկարսկովի մարզում։ Գետաբերանը տեղակայված է Վյազովկա գետի ձախ ափին՝ 45 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Մարգարեթ Սիեմս
Մարգարեթ Սիեմս (Margarethe Siems, ), գերմանացի օպերային կոլորատուրային սոպրանո և վոկալի ուսուցիչ։ Դրեզդենի պետական օպերայի կամերզենգերինը (պատվավոր կոչում, որը համապատասխանում է ժողովրդական արտիստի կոչմանը) 1909-1912 թվականների ընթացքում մարմնավորել է Ռիխարդ Շտրաուսի երեք օպերաների գլխավոր հերոսուհիներին՝ «Էլեկտրա» օպերայից Քրիսոթեմիսին, «Վարդի ասպետը» օպերայից Մարշալինին և «Արիադնան Նաքսոսում» օպերայից Զերբինետային ։
Կենսագրություն
Ծնվել է Բրեսլավ (այժմ՝ Լեհաստանի Վրոցլավ) քաղաքում և վաղ տարիքում դաշնամուր և ջութակ սովորելուց հետո սկսել է Դրեզդենի կոնսերվատորիայում երգեցողություն ուսումնասիրել հունգարացի սոպրանո Ագլայա Օրգենիի մոտ, որն ինքն էլ հանդիսանում էր Պոլինա Վիարդոյի ու Մաթիլդա Մարքեզիի աշակերտը։ Օպերային դեբյուտը կատարել է 1902 թվականին Պրահայի պետական թատրոնում՝ մարմնավորելով Ջակոմո Մեյերբերի «Հուգենոտներ» օպերայից Մարգարիտ դե Վալուային, որից հետո, 1908 թվականին դարձել է Դրեզդենի պետական օպերայի անդամ։ Դրեզդենում երգել է «Էլեկտրա» (1909) և «Վարդի ասպետը» (1911) օպերաների պրեմիերաներին՝ հանդես գալով համապատասխանաբար Քրիսոթեմիսի և Մարշալինի դերերում։ Վերջին դերի համար Շտրաուսը նրան համարել է իդեալական թեկնածու, և նա 1913 թվականին դրանով հանդես է եկել Կովենտ գարդեն արքունական թատրոնում՝ օպերայի լոնդոնյան պրեմիերայի ժամանակ։ Շտրաուսյան նրա երրորդ պրեմիերան եղել է 1912 թվականին Շտուտգարտում բեմադրված «Արիադնան Նաքսոսում» օպերայից Զերբինետայի դերակատարումը։
«Լոնդոնյան օպերային ընկերության» հիմնադիր Մայքլ Սկոտը Սիեմսի երգելաոճը (ինչպես նաև վերջինիս ժամանակակիցներ Էրմին Բոզետտիի ու Մարի Գութեյլ-Շոդերի ոճերը) նկարագրել է որպես ավելի շատ «գործիքային», քան թե ջերմորեն հուզական ։ Սակայն նա ունեցել է բազմազան երգացանկ, որտեղ ներառված էին կոլորատուրային սոպրանոյի համար նախատեսված դերեր, ինչպիսիք են՝ «Կախարդական սրինգ» օպերայից Գիշերային թագուհին ու «Լյուչիա դի Լամերմուր» օպերայից Լյուչիան, դրամատիկ սոպրանոյի համար նախատեսված դերեր, ինչպիսիք են՝ Վերդիի հերոսուհիներ Աիդան ու Ամելիան համապատասխանաբար «Աիդա» և «Պարահանդես-դիմակահանդես» օպերաներից, ու նույնիսկ Վագներյան դերերգեր, ինչպիսիք են՝ Զիգլինդը «Վալկիրիա» և Իզոլդան «Տրիստան և Իզոլդա» օպերաներից։ Նրա ձայնածավալն այնքան լայն էր, որքան իր երգացանկը, որը նրան հնարավորություն էր տալիս կատարել Զերբինետայի դերը իր բարձր F♯ նոտայով, ինչպես նաև ցածր ձայնածավալի համար նախատեսված դերեր, որոնք սովորաբար կատարվում էին մեցցո-սոպրանոների կողմից, այդ թվում՝ «Կարմեն» օպերայի գլխավոր հերոսուհու դերը և Բելլինիի «Նորմա» օպերայից Ադալգիսայի դերերգը։
Թեև մինչև 1922 թվականը հանդիսացել է Դրեզդենի պետական օպերայի անդամ, 1920-1926 թվականների ընթացքում նաև դասավանդել է Բեռլինի կոնսերվատորիայում, որից հետո դասավանդել Դրեզդենում ու Բրեսլավում մինչև 1940 թվականը։ Նրա առաջին ուսանողներից մեկը գերմանացի կոնտրալտո Զիգրիդ Օնեգինն էր։ Վերջին անգամ բեմում հանդես է եկել 1925 թվականին Բրեսլավում «Վարդի ասպետը» օպերայից Մարշալինի դերով, բայց շարունակել է երգել համերգներում, հաճախ գերմանացի երգիչ ու երգահան Գեորգ Հարթմանի հետ․ վերջինս Լյոնդրեկ-Զդրույ քաղաքի բնակիչ էր, որտեղ Սիեմսն անցկացնում էր իր կյանքի վերջին տարիները։ Կյանքի վերջում նորից վերադարձել է Դրեզդեն, որտեղ էլ վախճանվել է 1952 թվականի ապրիլի 13-ին 72 տարեկան հասակում։
Ձայնագրություններ
Սիեմսի՝ «Գրամոֆոն», «Պաթե Ռեքորդս», «HMV», «Parlophone Records» ընկերությունների հետ արված վաղ շրջանի ձայնագրությունների վերամշակված տարբերակը կոչվում է «Margarethe Siems – Königliche Sächsische Hofopernsängerin», որտեղ ընդգրկված են դերակատարումներ բազմաթիվ օպերաներից, այդ թվում՝ «Աիդա», «Վարդի ասպետը», «Հուգենոտներ», «Լյուչիա դի Լամերմուր», «Տրավիատա», «Դինորա», «Լակմե», «Ֆիգարոյի ամուսնությունը»։ Label: Symposium SYM 1227.
Արտաքին հղումներ
Կատեգորիա:1879 ծնունդներ Կատեգորիա:1952 մահեր Կատեգորիա:20-րդ դարի օպերային երգչուհիներ Կատեգորիա:Գերմանացի օպերային երգչուհիներ Կատեգորիա:Գերմանացի մանկավարժներ
Կոնևոչկա
Կոնևոչկա (Коневочка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Մեդվեդիցա գետի աջ ափին՝ 631 կմ։ Գետի երկարությունը 12 կմ է։
Արտաքին հղումներ
Կատեգորիա:Ռուսաստանի գետեր
Օկտյաբրսկի շրջան (Ամուրի մարզ)
Օկտյաբրսկի շրջան (Октябрьский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1935 թվականին։ Վարչական կենտրոնը՝ Եկատերինոսլավկա ։
Բնակչություն
2010 թվականի մարդահամարի արդյունքներով շրջանում բնակվում էր 23094 մարդ։ Բնակչության խտությունը կազմում էր 6,79 մարդ/կմ²։
Արտաքին հղումներ
Կատեգորիա:Ամուրի մարզ Կատեգորիա:Ռուսաստանի շրջաններ ըստ դաշնային սուբյեկտների
Հրայր Կարապետյան (դերասան)
Հրայր (Գեորգի) Արտեմի Կարապետյան, հայ դերասան, գեղանկարիչ։
Կենսագրություն
Հրայր Կարապետյանը ծնվել է Ռուսաստանի Մայկոպ քաղաքում։ 1947 թվականին տեղափոխվել է Երևան։ 1954 թվականին ավարտել է Երևանի Թերլեմեզյանի անվան գեղարվեստի ուսումնարանը, 1961 թվականին՝ Մոսկվայի Կինեմատոգրաֆիայի համամիութենական ինստիտուտի գեղարվեստի ֆակուլտետը։ 1961-1990 թվականներին եղել է «Հայֆիլմ» կինոստուդիայի բեմադրող-նկարիչ։ 1967 թվականից եղել է Հայաստանի նկարիչների և 1963 թվականից՝ Կինեմատոգրաֆիստների միությունների անդամ ։
Ֆիլմեր
Որպես դերասան, հանդես է եկել հետևյալ ֆիլմերում՝
Գեղանկարչական գործունեություն
1971-1993 թվականներին դասավանդել է Երևանի գեղարվեստի ուսումնարանում, 1977-1993 թվականներին՝ Երևանի գեղարվեստի պետական ակադեմիայում։ Ձևավորել է շուրջ 25 գիրք։ Ցուցահանդեսներ է ունեցել Մեծ Բրիտանիայում, Ֆրանսիայում, Ուկրաինայում, Լեհաստանում, Ուզբեկստանում, Հայաստանում, Գերմանիայում, Ռուսաստանում։ Ստեղծագործությունները պահվում են մի շարք երկրների պատկերասրահներում, մասնավոր հավաքածուներում։
Օռնե (Էն)
Օռնե (Ornex) կոմունա Ֆրանսիայում՝ Ռոն-Ալպեր երկրամասի Ֆերնեյ Վոլտեր կանտոնում։ Կոմունայի օկրուգը Ժեն է։
Հրայր Կարապետյան (դերասան)
Ծանոթագրություններ
Կատեգորիա:Հայ նկարիչներ Կատեգորիա:Հայ դերասաններ Կատեգորիա:1930 ծնունդներ Կատեգորիա:Նոյեմբերի 28 ծնունդներ Կատեգորիա:Մայկոպ քաղաքում ծնվածներ Կատեգորիա:2013 մահեր Կատեգորիա:Ապրիլի 18 մահեր Կատեգորիա:Հայաստանի նկարիչների միության անդամներ Կատեգորիա:Հայ գեղանկարիչներ Կատեգորիա:ՎԳԻԿ-ի շրջանավարտներ
Օռնե (Էն)
Կոմունայի կոդը՝ 01281։
Օրնեյի Առաջին հիշատակումը վերաբերում է 1153 թվականին, երբ կոչվում էր Ornacho։ Երկրորդ համաշխարհային պատերազմի ժամանակ, Օրնեն չի տուժել, շնորհիվ իր հարևան Շվեյցարիայի։
Աշխարհագրություն և Կլիմա
Կոմունան Փարիզ քաղաքից գտնվում է 410 կմ հարավ-արևելք, դեպի հյուսիս-արևելք՝ Լիոն քաղաք, 115 կմ է և 70 կմ արևելք Բուրկ ան Բրեսից ։ Կոմունայում չկա ղեկավարական կենտրոն։ Բաժանվում է 2 գյուղերի Մակոննե (Հյուսիսում) և Վիլլար Տակոն (Կենտրոնում)։
Բնակչություն
Կոմունայի բնակչությունը 2008 թվականին կազմել է 3163 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 2150 մարդկանցից 1617-ը տնտեսապես ակտիվ են եղել, 533-ը `պասիվ (ակտիվության ցուցանիշը` 75,2% է, 1999 թվականին՝ 69,9%)։ 1617 ակտիվ բնակիչներից աշխատել են 1524-ը (817 տղամարդ, 707 կին), գործազուրկ է եղել 93 մարդ (37 տղամարդ և 56 կին)։ 533 պասիվներից 215 հոգի եղել են աշակերտ կամ ուսանող, 108-ը՝ թոշակառու, 210 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Իրական քաղաքականություն
Պատմություն
Իրական քաղաքականության առաջին ազդեցիկ կողմնակիցը, որը չէր բխում կրոնական կամ էթիկական նկատառումներից, Նիկոլո Մաքիավելին էր, չնայած անտիկ ժամանակներում հույն պատմաբան Ֆուկիդիդը Պելոպոնեսյան պատերազմը նկարագրում էր նման տեսանկյունից։
Քաղաքական գրականությունում իրական քաղաքականություն տերմինը ներկայացրեց Լյուդվիգ Օգոստոս ֆոն Ռոչանը 1848 թվականի հեղափոխություններից հետո, 1853 թվականին լույս տեսավ նրա «Իրական քաղաքականության հիմունքներ, որոնք կիրառվում էին Գերմանիայի կառավարությունում» (գերմ․՝ Grundsätze der Realpolitik angewendet auf die staatlichen Zustände Deutschlands) գիրքը, 1859 և 1868 թվականների տպագրվել է գրքի նոր հրատարակությունը և երկրորդ հատորը ։ Գրքում բացատրվել է տերմինի նշանակությունը ․
Մարդկային հանրության քաղաքական օրգանիզմը՝ պետությունը, առաջանում և գոյություն ունի բնության օրենքների համաձայն, որոնց ենթարկվում է, գիտակցաբար կամ անգիտակցաբար։ Բնության հրամայականը, որից կախված է պետության գոյությունը, որը լի է պատմականորեն որոշակի վիճակում տարբեր ուժերի հակազդեցությամբ, մի վիճակ, որի խորությունը և հետևանքները մշտապես փոխվում են տարածության և ժամանակի մեջ։
Հաջորդ տասնամյակների ընթացքում Իրական քաղաքականություն տերմինը վերածվել է լիբերալ քաղաքականության կողմնորոշումը դեպի ազգային-լիբերալիզմ փոխելու կարգախոսի։
Օրինակներ
Իրական քաղաքականության եզրույթն իր պատմական հաստատումն է ստացել 1850-ական թվականներին, երբ պահպանողական Ավստրիան 1853 թվականի Ղրիմի պատերազմի սկսվելուց հետո անցավ ոչ թե իր վաղեմի դաշնակցի՝ Ռուսաստանի կողմը, այլ մնաց չեզոք, իսկ հետագայում նույնիսկ միացավ Ֆրանսիային և Անգլիային։ Դա խոսում էր 1814 թվականի Սրբազան միության վերջի մասին, որի կազմի մեջ մտնում էին Ռուսաստանը, Ավստրիան և Պրուսիան։ 1856 թվականի Փարիզի հաշտության պայմանագիրը, որով ավարտվեց Ղրիմի պատերազմը, նախանշեց նոր, բացառապես ազգային-պետական շահերին ուղղված միջպետական հարաբերությունների եվրոպական համակարգի «իրատեսական» փուլը։
Օտտո ֆոն Բիսմարկն օգտվեց 1866 թվականի Ավստրո-պրուսական պատերազմի (սեպտեմբեր-հոկտեմբեր) իրական քաղաքականության սկզբունքներից։ Այդ ժամանակ Պրուսիան հեղափոխական Իտալիայի հետ դաշինք կնքեց պահպանողական «մերձավորի»՝ Ավստրիայի և նրա հետ դաշնակից գերմանական պետությունների դեմ։ Հաղթանակից հետո Բիսմարկն անեքսիայի ենթարկեց Հաննովերի Թագավորության երեք միապետական պետությունները, Հեսսեն-Կասսելի Կուրֆյուրշականությունը և Նասաուի դքսությունը և հեռացրեց թամոշ միապետների կառավարումից, ինչը արմատապես հակասում էր միապետական լեգիտիմության սկզբունքին, քաղաքական պահպանողականության հիմքերին, որոնք ժամանակին պաշտպանել էր Բիսմարկը։ Նման «իրական-քաղաքական» մոտեցման նշանները կարելի է տեսնել Բիսմարկի նկատմամբ 1864 թվականի Պրուսսկա-Դանիական պատերազմի ժամանակ, երբ նա աջակցեց Քրիստիան IX-ին Ֆրիդրիխ VIII-ի դեմ իշխանության համար պայքարում, չնայած այն ժամանակվա դինաստիական կանոններով միայն վերջինս ուներ գահի լեգիտիմ իրավունքը։
Գրականություն
Կատեգորիա:Քաղաքական տերմինաբանություն Կատեգորիա:Քաղաքական ռեալիզմ Կատեգորիա:Նիկոլո Մաքիավելի
Վերպիյեր
Վերպիյեր (Verpillières), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 179 մարդ, բնակչության խտությունը` 36.76 մարդ/կմ²։ Բնակավայրը զբաղեցնում է 4.87 կմ² տարածք։
Աշխարհագրություն
Գտնվում է Փարիզ քաղաքից 100 կմ հյուսիս, Ամյեն քաղաքից 50 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 121 աշխատունակ (15-64 տարեկան) բնակիչ, որոնցից ակտիվ էին 87-ը, իսկ ոչ ակտիվները` 34։ Ակտիվության ցուցանիշը կազմում է 71,9 %։ 87 աշխատունակ մարդկանցից աշխատել է 77 անձ (43 տղամարդ և 34 կին)։ Գործազուրկ են եղել 10 անձ (4 տղամարդ և 6 կին)։ 34 անաշխատունակներից 5-ը եղել են աշակերտներ կամ ուսանողներ, 13-ը` թոշակառուներ, իսկ 16-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ջոն Բելուշի
Ջոն Ադամ Բելուշի (John Adam Belushi, ), ամերիկացի կատակերգական դերասան, սցենարիստ, երգիչ։
Կենսագրություն
Ջոն Բելուշին Ադամ Բելուշիի (1919-1996) և Ագնես Բելուշիի (1922-1989) որդին է, դերասան Ջեյմս Բելուշիի ավագ եղբայրը։ Նրա հայրը 15 տարեկանում գաղթել է Ալբանիայից։ Եղել է երկու ռեստորանի սեփականատեր։
Ջոնը ծնվել է 1949 թվականի հունվարի 24-ին։ Մկրտվել է Ալբանական ուղղափառ եկեղեցում։ 1967 թվականին ավարտել է միջնակարգ դպրոցը։ Մերժելով մի համալսարանի հրավերը՝ Բելուշին պատրաստվել է ընդունվել մեկ այլ համալսարան, որտեղ նրան մարզիկի կրթաթոշակ չեն տվել, թեպետ այդտեղ եղել են իրեն անհրաժեշտ ֆակուլտետները։ Սակայն այնտեղ նրան չեն ընդունել, այդ պատճառով Բելուշին ընդունվել է այլ նահանգի համալսարան, բայց այն ավարտելը նույնպես չի հաջողվել։ Այնուամենայնիվ նա դիպլոմ է ստացել։ 1971 թվականի փետրվարին մեկնել է Չիկագո՝ կոմեդիայի թատրոնում լսումներին մասնակցելու համար։ Չնայած որ նա թատերախմբի ամենաերիտասարդ անդամն էր՝ նրան ընդունում են։ Ջոնը շատ է առաջադիմում և ստանում է գլխավոր դերեր։ Այդ ժամանակ էլ տարվել է Ջո Քոքերի երաժշտությամբ։ Մեկնելով Կանադա՝ Ջոնը ծանոթացել է Դեն Էյքրոյդի հետ։ Բելուշին Էյքրոյդիին առաջարկել է աշխատել շոուում, բայց նա հրաժարվել է և իր հերթին հակընդդեմ առաջարկ է արել Ջոնին։ Արդյունքում նրանց համաձայնությունը դարձել է The Blues Brothers երաժշտական դուետի, մի քանի սկավառակների, համերգների և «Բլյուզ եղբայրներ» կինոֆիլմի ստեղծումը։
Մահ
Մահացել է 1982 թվականի մարտի 5-ին «Chateau Marmont» հյուրանոցում (Լոս Անջելես, ԱՄՆ)՝ սրտամկանի ինֆարկտից՝ սպիդբոլի չափից մեծ դոզայի ընդունման պատճառով։ Հուղարկավորվել է մարտի 9-ին Մարտաս Վինյարդ կղզու Էյբելզ Հիլլ գերեզմանատանը (Մասաչուսեթս նահանգ)։
Արտաքին հղումներ
Կատեգորիա:20-րդ դարի դերասաններ Կատեգորիա:Ամերիկացի դերասաններ Կատեգորիա:20-րդ դարի ամերիկացի երաժիշտներ Կատեգորիա:Ալբանացի դերասաններ Կատեգորիա:Ամերիկացի կատակերգուներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Ամերիկացի սցենարիստներ Կատեգորիա:Ամերիկացի գրողներ Կատեգորիա:Ամերիկացի երգիչներ
Ագինսկի շրջան
Ագինսկի շրջան (Агинский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1925 թվականին։ Վարչական կենտրոնը՝ Ագինսկոե ։
Աշխարհագրություն
Շրջանի տարածքի մակերեսը կազմում է 6180 կմ²։
Բնակչություն
2010 թվականի մարդահամարի արդյունքներով շրջանում բնակվում էր 33086 մարդ։ Բնակչության խտությունը կազմում էր 5,35 մարդ/կմ²։
Գերբնական (հեռուստասերիալ, սերիաների ցանկ)
Ամերիկյան Գերբնական հեռուստասերիալ իր մեջ ունի միստիկ, դրամա, արկածային, դետեկտիվ, կատակերգություն և սարսափ ժանրի որոշ մասեր։ Սերիալը պատմում է երկու եղբայրների՝ Սեմի և Դինի արկածների մասին, ովքեր 1966 թվականին ստեղծված սև գույնի Chevrolet Impala-ով շրջում են Միացյալ Նահանգներում գերբնական երևույթներ են ուսումնասիրում, որոնք հիմնված են քաղաքների լեգենդների և բանահյուսությունների վրա, ինչպես նաև կռվում են դեմոնների, հոգիների և այլ չարիքների դեմ։
1983 թվականի նոյեմբերի 2-ին, երբ Սեմ Վինչեստերը վեց ամսական էր, իսկ նրա ավագ եղբայրը՝ Դինը 4 տարեկան էր, նրանց մայրը՝ Մերին, սպանվեց տան մանկական սենյակում։ Մտնելով սենյակ, նրանց հայրը՝ Ջոնը, արյուն տեսավ, որը վերևից օրորոցի վրա էր կաթում, որտեղ պառկած էր Սեմը։ Վերև նայելով, նա տեսավ, որ նրա կինը խաչված է առաստաղին և նրանից Արյուն է հոսում։ Հաջորդ ակնթարթին նա կրակի մեջ հայտնվեց։ Ջոնը Սեմին Դինի գիրկը դրեց, և ասաց որ շատ արագ դուրս տանի եղբորը, իսկ ինքը հուսահատված փորձում էր փրկել կնոջը, սակայն կրակը շատ ուժեղ էր, և ամբողջ տունը այրվեց։
Երբ մեդիումը Ջոնին ասում է որ նրա կնոջը ինչ որ գերբնական արարած է սպանել, նա ամեն կերպ ցանկանում է գտնել և սպանել այն արարածին, ինչը սպանել է իր կնոջը։ Այդ նույն ժամանակ Ջոնը սովորեցնում է իր երկու տղաներին, թե ինչպես կռվել գերբնական արարածների դեմ։ Մեծանալով Սեմը և Դինը փորձառու և ստեղծարար որսորդներ են դառնում, օգնելով իրենց հորը գտնել և ոչնչացնել գերբնական արարածներին, ինչպես նաև շարունակում են փնտրել այն դեմոնին, ինչը որը է իրենց մորը։ Սակայն Սեմին դուր չի գալիս կյանքի այն ձևը, որը իրենց համար է ստեղծել իրենց հայրը` Ջոնը, և վերջին հաշվով վիճում է հոր հետ և հեռանում է տանից, որպեսզի սովորական կյանք սկսի։ Սեմը Սթենֆորդի համալսարան է հաճախում, որտեղ Ջեսսիկա Մուռ անունով աղջկա է հանդիպում, սիրահարվում է, և նրանք միասին ընտանեկան կյանք են ծրագրավորում։
1-ին եթերաշրջան (2005–2006)
Գերբնական հեռուստասերիալի առաջին եթերաշրջանը ստեղծվել է Էրիկ Կրիպկեի կողմից։ Պրեմիերան ցուցադրել է The WB հեռուստաալիքով 2005 թվականի սեպտեմբերի 13-ին։ Եզրափակիչ սերիան ցուցադրվել է 2006 թվականի մայիսի 4-ին։ Եթերաշրջանը բաղկացած էր 22 սերիայից։
1983 թվականի նոյեմբերի 2-ին, երբ Սեմ Վինչեստերը դեռ փոքրիկ էր, իսկ իր մեծ եղբայր՝ Դինը 4 տարեկան էր, նրանց մորը՝ Մերի Վինչեստերին սպանեց ինչ-որ գերբնական երևույթ։ Նրանք ճանապարհորդելով հոր՝ Ջոն Վինչեստերի հետ, ցանկանում են գտնել մոր սպանողին։
Տարիներ անց Դինը և Սեմը միանում են, որ գտնեն վերջին որսորդությունից հետո կորած հորը։ Այդ ժամանակ նրանց հետապնդում են գերբնական արարածներ, որոնցից են՝ տեսիլքները, վամպիրները, դեմոնները։ Նրանք փրկում են անմեղ մարդկանց և հավաքում տեղեկություն հոր ապրելավայրի մասին։ Սեմի մոտ սկսում է զարգանալ տեսլական կարողությունը։
Վերջապես եղբայրները գտնում են հորը։ Հայրը պատմում է, թե ով է սպանել իրենց մորը։ Եղբայրները նպատակ են դնում ոչնչացնել մոր սպանողին։ Գտնում են մի զենք, որի մեկ կրակոցով կարող են սպանել ցանկացած գերբնական երևույթի։
2-րդ եթերաշրջան (2006–2007)
Ամերիկական «Գերբնական» միստիկ հեռուստասերիալի երկրորդ եթերաշրջանն ստեղծվել է Էրիկ Կրիպկեի կողմից։ Պրեմիերան տեղի է ունեցել The CW հեռուստաալիքով 2010 թվականի սեպտեմբերի 28-ին, իսկ վերջին սերիան թողարկվել է 2007 թվականի մայիսի 17-ին։ Կազմված է 22 սերիաներից։
Վինչեստեր եղբայրները շարունակում են դեմոնի որսը, ով սպանել է իրենց մորը, նրանց օգնում են Էլլեն Հարվելը, Ջո Հարվելը և Էշըː Հոր հետ նրանք կարողանում են հետ բերել կոլտը՝ միակ զենքը, որով կարող էին սպանել Ազազելինː Զենքի ստեղծողը՝ Սեմուել Կոլտը, զենքի հետ դրել է 13 փամփուշտ, բայց եղբայրները դա գտել են՝ 4 փամփուշտովː Սերիայում, երբ նրանք վերցրել էին ատրճանակը, ստիպված էին օգտագործել բոլոր փամփուշտները բացի մեկիցː Դին Վինչեստերը ընկնում է կոմայի մեջ և գրեթե մահանալու եզրին է կանգնած, դա կանխելու համար հայրը՝ Ջոնն ատրճանակը հանձնում է Ազազելին՝ Դինի կյանքի վերականգնման դիմացː Հոր մահից հետո եղբայրները իմանում են, որ Ազազելը ցանկանում է բացել դժոխքի դարպասները և դուրս թողել բոլոր դեմոններինː Դրա համար պետք էր կոլտը, որն արդեն Ազազելի ձեռքում էրː
Սեմը և Դինը պարզում են, թե ինչումն է կայանում դեղին աչքերով դեմոնի ծրագիրը Սեմի և նրա նման երեխաների հարցում, ովքեր ստացել են կարողություններ, որոնց տիրապետում ենː Ազազելը բացում է դժոխքի դռները և հարյուրավոր դեմոններ դուրս են գալիս, բայց եղբայրներին հաջողվում է անմիջապես փակել այնː Դեղին աչքերով դեմոնին սպանում են Կոլտով, որը եղբայրները վերցնում են դարպասները փակելու ժամանակː Չնայած այս ամենին, եղբայրները դեռ շարունակում են իրենց գործըː
3-րդ եթերաշրջան (2007–2008)
Ամերիկական «Գերբնական» միստիկ հեռուստասերիալի երրորդ եթերաշրջանն ստեղծվել է Էրիկ Կրիպկեի կողմից։ Պրեմիերան տեղի է ունեցել The CW հեռուստաալիքով 2007 թվականի հոկտեմբերի 4-ին, իսկ վերջին սերիան թողարկվել է 2008 թվականի մայիսի 15-ին։ Կազմված է 22 սերիաներից։
Վինչեստեր եղբայրներին հաջողվում է սպանել իրենց թշնամիներին, ովքեր վնասում էին թե՛ իրենց, թե՛ մնացած մարդկանց.Ազազելը պարտված էրː դժոխքի դռները երկար ժամանակ բաց չմնացին,սակայն դուրս եկան բավականին դեմոններ, ովքեր սկսեցին պատրաստվել ապոկալիպսիսինː
Աշխարհը գտնվում էր բավականին մեծ վտանգի տակ, քանզի մի քանի դեմոններ պատրաստվում էին իրենց լայնածավալ վտանգավոր գործողությունները ծավալելːՍեմը և Դինը մշտապես փորձում էին վերացնել բոլոր չար էակներին, որոնք գրեթե հանդես էին գալիս միայն փաքր քաղաքներում, սակայն ամեն անգամ նրանք հայտվում էին անհանգստությունների մեջ և վտանգում իրենց կյանքըː
Սակայն կար մեկ այլ թշնամի.ժամանակ, որի դիմաց ամեն բան անզոր էրː Դինին մնացել է 366 օր, սկսած այն օրից, երբ նա իր հոգին վաճառեց դեմոններին եղբորը՝ Սեմին կյանքի վերադարձնելու համարː
Վինչեստեր եղբայրները Ռուբիի հետ միասին փնտրում են այդ դեմոնին, դա միակ հնարավորությունն էր փրկելու Դինին իր սարսափելի ճակատագրիցː
4-րդ եթերաշրջան (2008–2009)
2008 թվականի սեպտեմբերի 18-ին Դին Վինչեստերը հանկարծակի վերադառնում է դժոխքից։ Գտնելով Բոբբի Սինգերին և Սեմին, Դինը սկսում է փնտրել այն արարածին, որը վերակենդանացրել է իրեն, սակայն պարզվում է, որ ոչ մի դեմոն չի կարող այդպիսի բան անել։ Ամբողջ եթերաշրջանում եղբայրները ցանկանում են կանխատեսել 66 կնիքների կոտրումը, որոնք կոտրում է Լիլիթը, որպեսզի Լյուցիֆերը կարողանա դուրս գա դժոխքից, և կազմակերպի ապոկալիպսիսը։
5-րդ եթերաշրջան (2009–2010)
Ջարդվել է վերջին կնիքը, Լյուցիֆերն ազատ է և պատրաստվում է կատարել Արմագեդոնը։ Դրանում նրան ակտիվորեն օգնում են Արմագեդոնի չորս հեծյալները։ Աշխարհի վերջը չի լինի առանց երկու հրեշտակապետերի՝ Միքայելի և Լյուցիֆերի կռվի։ Սակայն նրանք չեն կարող կռվել Դրախտի համար առանց իրենց հատուկ զենքերի։ Միքայելի թուրը՝ իր ամենագլխավոր զենքը, կորած է, և նա պետք է գտնի այն, մինչև Լյուցիֆերին վանդակում կրկին փակելը։
Միքայելի և Լյուցիֆերի կռիվը կխորտակի Երկիր մոլորակի մոտավորապես կեսը և նրա բնակիչներին. Վինչեստերները ոչ մի կերպ չեն թողնի, որ դա տեղի ունենա։ Նրանք կարողանում են գտնել մեկ այլ, ավելի անվտանգ միջոց Լյուցիֆերի հաղթելու համար։
6-րդ եթերաշրջան (2010–11)
Ամերիկական «Գերբնական» միստիկ հեռուստասերիալի վեցերորդ եթերաշրջանն ստեղծվել է Էրիկ Կրիպեի կողմից։ Պրեմիերան տեղի է ունեցել The CW հեռուստաալիքով 2010 թվականի սեպտեմբերի 24-ին, իսկ վերջին սերիան թողարկվել է 2011 թվականի մայիսի 20-ին։ Կազմված է 22 սերիաներից։
Անցավ մեկ տարի այն բանից հետո, երբ Սեմը ցատկեց վանդակի մեջ Լյուցիֆերի հետ։ Դինը փորձում է սովորական կյանքով ապրել Լիզայի և նրա որդու հետ միասին՝ մոռանալով որսորդության մասին։ Բայց հանկարծակի հայտնվում են Ջիները, որոնք ցանկանում են վրեժ լուծել իրենց մահացած ընկերոջ համար։ Նրանք թունավորում են Դինին, բայց մահից նրան փրկում է Սեմը։ Դինը իմանում է, որ Սեմը և իր պապը հանկարծակի վերակենդանացել են մեկ տարի առաջ, և այդ ժամանակվանից միասին որսորդությամբ են զբաղվում։ Միանալով նրանց ջոկատին՝ Դինը որոշակի տարօրինակ բաներ է նկատում Սեմի վարքի մեջ։ Կաստիելի օգնությամբ նա իմանում է, որ Սեմը հոգի չունի, այն դեռ փակված է վանդակում Լյուցիֆերի և Միքայելի հետ միասին։ Ավելի ուշ հայտնի է դառնում, որ Սեմին վերակենդանացրել է դեմոն Կռոուլին, ով Լյուցիֆերի անհայտանալուց հետո գլխավորն է դարձել դժոխքում։ Սեմի հոգով նա շանտաժ է անում եղբայրներին, և ասում է որ նրանք իր համար ամեն տեսակի չար արարածներ գտնեն, որպեսզի ինքը իմանա թե որտեղ է գտնվում քավարանը։ Սակայն դա նրանց շատ շուտ է հոգնեցնում, և նրանք Կաստիելի օգնությամբ մտնում են Կռոուլիի ապարանքը, որպեսզի ստիպեն որ նա վերադարձնի Սեմի հոգին։ Սակայն նա խոստովանում է, որ չի կարող դա անել։ Կաստիլելը այրում է դեմոնի մարդկային ոսկորները, և Կռոուլին մահանում է։ Սինը օգտագործում է այն մատանին, որը իրեն էր տվել Մահը, որպեսզի կապվի նրա հետ։ Նա խնդրում է Մահին, որ վերջինս վերադարձնի Սեմի հոգին։ Մահը, որպես փոխհատուցում, Դինից մի բան է խնդրում։ Դինը համաձայվում է, սակայն չի կարողանում կատարել առաջադրանքը։ Սակայն ամեն դեպքում Մահը վերադարձնում է Սեմի հոգին, նրա գլխում պատ դնելով, առանձնեցնելով հիշողությունները Դշողքի մասին, որոնք կարող են սպանել Սեմին։ Երբ Սեմը արթնանում է, պարզվում է, որ նա ոչինչ չի հիշում այն պահից երբ փակվում է Լյուցիֆերի հետ վանդակում։ Դինը չի կարողանում եղբորը պատմել այսպես կոչված պատի մասին, որը չի թողնում որ նա հիշի ինչ է տեղի ունեցել այս կես տարում։ Եղբայրները կրկին սկսում են իրենց որսորդությունը չար արարածների վրա։ Սակայն Սեմը ինքն է իմանում ամեն ինչի մասին Կաստիելի կողմից, և որոշում է ողղել այն ամենը, ինչը եղել է այս կես տարում։ Հարաբերությունները եղբայրների միջև կրկին բարելավվում են։ Եղբայրները նոր հրեշի` Եվային են հանդիպում, ով բոլոր գերբնական արարածների մայրն է։ Եվան ցանկանում է նոր արարածներ ստեղծել, որպեսզի վերացնի մարդկային ցեղը, այն բոլոր տանջանքների համար, որ իր երեխաներին է պատճառել Կռոուլին։ Վինչեստերները իմանում են, որ Եվային կարելի է սպանել միայն Փյունիկի մոխրի շնորհիվ։ Այդ իրի համար, եղբայրները անցյալ են վերադառնում, դեպի Վայրի Արևմուտքի շրջանները։ Փյունիկը դա գերբնական արարած է, որը փակված է մի ավազակի մարմնի մեջ։ Անցյալում Վինչեստերները ծանոթանում են Սամյուել Կոլտի հետ, ով ստեղծել է լեգենդար ատրճանակը։ Ավելի ոիշ եղբայրները սպանում են Փյունիկին, և մեծ դժվարությամբ գտնում են նրա փոշին։ Դինը սպանում է Եվային, բայց մինչև մահանալը նա եղբայրներին պատմեց ամբողջ ճշմարտությունը այն մասին, որ Կրոուլին դեռ ողջ է, և դեռ ցանկանում է գտնել Քավարանը, որպեսզի ստանա այնտեղ գտնվող հոգիների անսահման ուժը։ Իսկ նրան այդ գործում օգնում է Կաստիելը։ Խռովարար հրեշտակը որոշել է պայման կնքել դեմոնի հետ, որպեսզի վերջապես վերջ դնի քաղաքացիական պատերազմին, որը տեղի է ունենում Երկնքում։
Դինը ծանր է տանում Կաստիելի դավաճանությունը, և չնայած իրենց ընկերությանը, որոշում է խանգարել հրեշտակին, որպեսզի նա չբացի Քավարանը։ Կռոուլին ծանր քայլ է անում եղբայրների դանդաղեցնելու համար, և դրա համար նա առևանգում է Լիզային և Բենին։ Վինչեստերները փրկում են պատանդներին, և Դինը ցանկանում է, որ Կաստիելը ջնջի նրանց հիշողությունը այն ամենի մասին, ինչը տեղի է ունեցել իրենց միջև։ Լիզան և Բենը մոռանում է որ երբևէ ծանոթ են եղել Դինի կամ այլ գերբնական երևույթների հետ։
Լուսնի խավարման օրը, երբ Կաստիելը և Կրոուլին ցանկանում են բացել Քավարանը, Կաստիելը հանկարծակի փոխում է պայմանները և Կռոուլիին առաջարկում է կամ փածչել կամ մահանալ։ Կռոուլին փախչում է, սակայն ետ է գալիս դեմոնների և Ռաֆաիլի օգնությունով։ Ճիշտ ժամանակին են գալիս Վինչեստերները և Բոբբին։ Կաստիելը հեռանում է, իսկ Կռոուլին արտասանանում է այն կախարդանքը, որի միջոցով պետք է բացեր Քավարանը։ Ոչինչ տեղի չի ունենում։ Կրկին հայտնվում է Կաստիելը։ Պարզվում է, որ նա խառնել է այն ամնեը, ինչը հարկավոր էր կախարդանքը իրականացնելու համար, և մինչը Կռոուլին վերջացրեց սխալ կախարդանքը, ինքը բացեց Քավարանը և իրեն վերցրեց բոլոր հոգիները։ Կաստիելը, կուրացած իր նոր զորությամբ, սկսեց իրեն նոր Աստված հայտարարել։ Վինչեստերները փորձում են համոզել Կաստիելին, որ այդպիսի հզորությունը հրեշտակին պետք չէ։ Սակայն Կաստիելը համաձայն չէ, և այլևս հրեշտակ չէ։ Հիմա նա համոզված է որ Աստված է, իսկ մարդիկ պետք է լսեն իրեն, հակառակ դեպքում նա կվերացնի նրանց։
7-րդ եթերաշրջան (2011–2012)
Ամերիկյան միստիկ հեռուստասերիալ Գերբնականի 7-րդ եթերաշրջանը, որը ստեղծել է Էրիկ Կրիպկեն, և որի պրեմիերան կայացել է The CW հեռուստաալիքում 2011 թվականի սեպտեմբերի 23-ին, իսկ վերջին սերիան 2012 թվականի մայիսի 18-ին, կազմված է 23 սերիաներից։
Նոր եթերաշրջանի առաջին սերիան պատմում է այն մասին, որ Կաստիելը այնուամենայնիվ Աստված չէ, ինչպես որ արտահայտվել էր Մահը, «ընդամենը հրեշտակ-մուտանտ» է։ Դինը և Սեմը օգնում են Կաստիելին, ազատվել ոգիների այդ մեծամասնությունից, որոնք նրա մարմինը մասերի են բաժանում։ Սակայն սերիան ավարտվում է նրանով որ, ամենավտնագավոր արարածները կառավարում են Կաստիելին։ Դրանք ծովահրեշներն են, որոնց Աստված ստեղծել էր մինչև մարդկանց և հրեշտակներին ստեղծելը։ Շուտով Ծովահրեշները հասկանում են, որ հասարակ մարդու մարմինը չի կարող իր մեջ այդքան շատ ոգիներ պարունակել։ Սեմը սկսում է Լյուցիֆերի մասին տեսիլքներ տեսնել, որոնց մեջ նա համոզում է Սեմին որ, այն ամենը ինչը գտնվում է իր շուրջը դա ընդամենը տեսիլքներ են, և որ իրականում նրանք երկուսնել վանդակի մեջ են։ Դինը անհանգստանում է եղբոր համար, հասկանալով որ Սեմի այդ տեսանելի հանգստության տակ, տանջանքներ են թագնվում։ Կաստիելը մահանում է, իսկ Ծովահրեշները, ջրային պաշարների մեջ մտնելով, գնում են աշխարհի տարպեր ծայրեր։ Ծովահրեշները ջրի միջոցով մարդկանց մեջ են մտնում և ամբողջությամբ իրենց կառավարության տակ են վերցնում հիվանդանոցներից մեկը։ Որսորդության ժամանակ Սեմը մի իրավիճակի է հանդիպում, որը շատ տարիներ առաջվա մի իրավիճակի էր նման։ Չորրորդ սերիայում եղբայրները եգիպտական աստված Օսիրիին են հանդիպում, ով Դինի համար դատ է բացում, նրա առաջ դնելով Դինի անցյալում կատարած ձախողումները և նրա կողմից կատարած բարի գործերը։ Ոչինչ չէր լինի, եթե չլիներ Դինի հավերժական ինքնամեղադրումը և մեքի մեծ զգացողությունները։ Օսիրսի գլխավոր խաղաթուղթը մի հրեշ էր, ում Դինը սպանել էր նախորդ սերիայում։ Նա Սեմի նախկին ընկերուհին էր։ Տասը տարի անց նրան հանդիպելուց հետո, հրեշը համոզում է Սեմին, որ սպանում է միայն իր երեխային կերակրելու համար, և երբ նա առողջանա, ապա կվերջացնի այդ գործը։ Եղբայրը խնդրում է Դինին որ չսպանեն նրան․ «Եթե դու չես հավատում նրան, ապա հավատա ինձ»։ Սկզբում թվում էր, որ Դինը կհավատա եղբորը։ Սակայն սերիայի վերջում, մենք հասկանում ենք, որ որսորդը իր կանոնները չի փոխել, և վերջ ի վերջո սպանում է նրան։ Սպանությունից հետո, երբ նա դուրս էր գալիս սենյակից, մահացածի որդու հետ է հանդիպում, որը երդվում է, որ վրեժ կլուծի հենց որ մեծանա։ Եղբայրների հաջորդ քայլը կապված է վիճող զույգի հետ։ Ոչինչ չէր լինի, սակայն կախարդի և կախարդուհու վեճերից ոչ մի լավ բանի չսպասես։ Այդ դժվար իրավիճակից դուրս գալով, Վինչեսթերները իրենց ետևից ընկած Ծովահրեշին են հանդիպում։ Սակայն նրանց մահից փրկում է վերոհիշյալ կախարդը, հրեշին մի քանի օրով քնեցնելով։ Իսկ մյուս Ծովահրեշները, եղբայրների տեսքը ստանալով, գնում էին նրանց հետքերով, և սառնասրտությամբ սպանում էին մարդկանց, ընդ որում ցույց էին տալիս իրենց դեմքերը բոլոր տեսախցիկներին։ Ամբողջ Ամերիկան փնտրում էր եղբայրներին, իսկ այդ ժամանակ Բոբբին և շերիֆ Միլզը վերջապես Ծովահրեշներին ոչնչացնելու մի ձև են գտնում։ Եղբայրնեիրը սպանում են իրենց երկվորյակներին, սակայն մինչև մահանալը կեղծ Դինը պատմում է Սեմին, որ Դինը, չնայած եղբոր խնդրանքին, սպանել է նրա, հրեշ ընկերուհուն։ Սեմը անկեղծանալով գնում է եղբոր մոտից։
Սակայն այդ ընթացքում Կռոուլին փորձեց Ծովահրեշների վստահությունը ձեռք բերել, մերժում ստանալով, նա անհայտանում է։ Շուտով Բոբբին մահանում է, գլխավոր Ծովահրեշի կողմից, և հոգի է դառնում, ինչի մասին եղբայրները երկար ժամանակ չէին իմացել։ Նա չի ցանկյա ում անդրաշխարհ գնալ, և այդ պատճառով փախչում է քաղվորից, ով իր ետևից էր եկել և օգնում է եղբայրներին։ Սեմը իր տեսիլքների պատճառով հոգեբուժարան է ընկնում, որոնք առաժացել են Լյուցիֆերի պատճառով, և Դինը հուսահատության մեջ է ընկնում։ Սեղանից գիրք է ընկնում, և այդտեղից մի տղայի այցեքարտ է դուրս գալիս ով կարող է, փրկել Սեմին (ընդ որում գիրքը պատահական չի ընկել, այն Բոբբիի հոգին է գցած լինում)։ Այցեքարտի համարին զանգելով, Դինը իմանում է որ, այդ տղան հիանալի բուժակի է ճանաչում, ով ձեռքի մի հպումով կարողանում է բուժել։ Գալով այդ բուժակի մոտ, Դինը Կաստիելին է տեսնում։ Նա կորցրել է հիշողությունը և չգիտի, թե ով է ինքը։ Դինը նրան համոզում է, որ իր հետ հիվանդանոց գնա, որտեղ Կաստիելը հիշում է, թե ով է ինքը և ինչ է արել։ Եվ որպեսզի քաղի իր մեղքերը, նա Սեմի հիվանդությունը, իր վրա է վերցնում, հոգեբուժարանում մնալով։ Իսկ Սեմը առողջանում է։
Եղբայրները շարունակում են Ծովահրեշների դեմ իրենց որսորդությունը։ Նրանք իմանում են որ Բոբբին հոգի է, և փախել է իր քաղվորից։ Դինը զայրանում է և ասում է որ, ամեն ինչ իր հաջորդականությամբ պետք է գնա։ Հաջորդ սերիայում եղբայրներին Ֆրենկից նամակ է գալիս, և ասվում է որ Ֆրենկը մահացել է, և որ ինչ-որ մեկը ցանկանում է նրա համակարգչի կոշտ սկավառակը բացել։ Եղբայրները գընում են նրևա գտնվելոըւ մասը և աղջիկ կայահենի միջոցով նրանից մի ճամպրուկ են վերցնում։ Բոբբին կանգնեցնում է Դիկին եղբայրներին հետապնդելու ժամանակ։ Ճամպրուկի մեջ Աստծո խոսքն է լինում, որի ետևից նորեկ մարգարեն է գալիս և կարողանում է կարդալ այդ քարի վրա գրածը։ Հիմա եղբայրները գիտեն թե ինչպես սպանեն ծովահրեշներին։ Նրանց դրա համար մի արդարակյաց մարդու ոսկոր է պետք, որը երեք մահացածների արյունով պետք է լվացված լինի։ Հրեշտակները Կաստիելին տուն են բերում, որտեղ նրանց առանց դժվարության սպանում էԴիկ Ռոմանի ընկերներից մեկը։ Այդ եթերաշրջանի վերջին սերիայում, եղբայրները կարողանում են ստեղծել մի զենք որը կսպանի Դիկին, սակայն Դիկին սպանելով Դինը և Կաստիելը անհայտանում են։ Հայտնվում է Կրոուլին և հայտնում է որ Դիկի սպանությունը իր ծրագրի մի մասն էր։ Սեմը հարցնում է նրան թե որտեղ է Դինը, ինչին Կրոուլին պատասխանում է որ այդպիսի զենքի օգտագործումը կողմնակի ազդեցություն ունի։ Եթերաշրջանը ավարտվում է նրանով, որ Դինը և Կաստիելը հայտնվում են Քավարանում, որտեղ յուրաքանչյուր ոգի հրեշ է։ Կաստիելը անհայտանում է, և Դինը մենակ է մնում, որտեղ նրան հրեշներ են շրջապատում։
8-րդ եթերաշրջան (2012–2013)
Ամերիկական «Գերբնական» միստիկ հեռուստասերիալի ութերորդ եթերաշրջանն ստեղծվել է Էրիկ Կրիպեի կողմից։ Պրեմիերան տեղի է ունեցել The CW հեռուստաալիքով 2009 թվականի սեպտեմբերի 10-ին, իսկ վերջնական սերիան թողարկվել է 2010 թվականի մայիսի 13-ին։ Կազմված է 22 սերիաներից։
Քավարանում մեկ տարի մնալուց հետո Դինը վերադառնում է Երկիր առանց Կաստիելի, իր հետ բերելով Բեննի անունով վամպիրի։ Այս տարվա ընթացքում Սեմն այլևս չէր զբաղվում որսորդությամբ և սկսեց հանդիպել անասնաբույժ Ամելիայի հետ։ Դինի վերադառնալու ժամանակ նրանք արդեն բաժանվել էին։ Դինը թաքուն օգնում է Բեննիին, որ նա կարողանա գտնել իր մարմինը, և ցանկանում է միավորվել Սեմի հետ։ Միասին նրանք իմանում են, որ Կևինը փրկվել է Կռոուլիից։ Կևինը պատմում է նրանց, որ Կռոուլին ևս մեկ տապանաքար է գտել, որն Աստծո Խոսքով է գրված, և որի մեջ մի կախարդանք կա, որը կարող է հավերժ փակել Դժոխքի դռները, և բոլոր դեմոններին նույնպես։ Բացի դրանից կախարդանքը կարող է նաև բոլոր դեմոններին դուրս հանել Դժոխքից, և բաց թողնել նրանց երկրի վրա, ինչը ցանկանում է Կռոուլին։ Կևինը նաև ասում է, որ ինքը գողացել է տապանաքարը, իսկ Կռոուլին հետևել է նրան և ցանկանում էր սպանել նրա մորը։
Սեմը իմանում է Բեննիի մասին, և այդ պատճառով եղբայրները վիճում են։ Այդ ժամանակ Կաստիելն անհասկանալի ձևով վերադառնում է Քավարանից։ Կռոուլին կրկին բռնում է Կևինին և տանջում է նրան, ստիպելով պատմել այլ տապանաքարերի մասին, սակայն Կաստիելը փրկում է նրան։ Ավելի ուշ Վինչեստերները և Կաստիելը փրկում են Սամադրիել անունով մի հրեշտակի, սակայն մինչ այդ նա տանջելու պատճառով պատմում է, որ գոյություն ունի հրեշտակների տապանաքարը, որը կարող է մեծ վնաս հասցնել, եթե սխալ ձեռքեր ընկնի։ Վինչեստերները նաև իմանում են, որ իրենք Գիտելիքի Պահապանների` գաղտնի գործակալության հետևորդներն են, որը պահպանում էր գերբնական գիտելիքները, և մտնում են այդ գիտելիքների պահպանման վայրը, որը գտնվում է իրենց հայրենի նահանգ Կանզասում։ Սեմը և Դինը իմանում են, որ Դժոխքի դռները փակելու համար պետք է երեք առաջադրանք կատարեն, որոնցից երկուսը (դժոխքի շան արյան մեջ ընկնելը և դժոխքից անմեղ հոգի փրկելը և Դրախտ հասցնելը), Սեմը կարողանում է անցնել մինչև Կռոուլին կրկին կբռնի Կևինին և նրա նշումները դեմոնական տապանաքարի վերաբերյալ, որը նա թաքցրել էր։ Վինչեստերները և Կաստիելը գտնում են հրեշտակների տապանաքարը Մեգի օգնությամբ, սակայն նրան սպանում են, և Կաստիելը փախչում է դրա հետ միասին, որպեսզի պաշտպանի այն բոլորից, նույնիսկ եղբայրնեից։ Ապագայում Վինչեստերները գտնում են հրեշտակ Մետատրոնին, Աստծո Խոսքի գրողին, ինչպես նաև դեմոնների տապանաքարի մյուս կեսը, որից պարզվում է երրորդ առաջադրանքը` դեմոնի հոգու բուժումը։
Եթերաշրջանը երկու քեշբեք է պարունակում. առաջինը Սեմի և Ամելիայի շփումը, ինչպես նաև այն ժամանակը, որը Դինն անց է կացրել Քավարանում։ Պարզվում է, որ Կաստիելը, փակված լինելով Դինի հետ միասին Քավարանում, չի մահացել և փրկվել է խելագարությունից։ Սակայն վերջին պահին, երբ նրանք երկուսով պետք է վերադառնաին այնտեղից, Կաստիելը որոշում է մնալ, որպես պատիժ իր մեղքերի համար։ Կաստիելը Վինչեստերներից գաղտնի իմանում է, որ Երկիր է վերադարձվել մի խումբ հրեշտակների կողմից, որոնց կառավարում է Նաոմի անունով մի բարձրակարգ պաշտոնով հրեշտակ` Նաոմին, ով կառավորում է նրան։ Նաոմին ասում է նրան, որ Կաստիելը իրենց ոչ մի հանդիպում չի հիշի, և կսկսի ամեն ինչի մասին պատմել իրեն, ինչպես նաև Վինչեստերների գործողությունների մասին։ Կաստիելին կառավարելու հնարքը պարզվում է որ շատ հզոր է, այնքան ուժեղ, որ նա մի անմեղ հրեշտակի է սպանել։ Հետագայում Կաստիելին այլևս չեն կարողանում կառավարել ի շնորհիվ հրեշտակների տապանաքարի, և Նաոմին դառնում է Վինչեստերների օգնականը` նրանց գործընկերը։
Այդ ժամանակ Մետատրոնը փորձում է Կաստիելին համոզել փակել Դրախտի դարպասները, Կաստիելը համաձայնվում է և անցնում է փորձությունների առաջին օրերը. սպանել նիֆիլիմին` այսինքն մարդու և հրեշտակի հետևորդին, և վերցնել կուպիդոնի աղեղը։
Ժեկիա դա Պրայա
Ժեկիա դա Պրայա (Jequiá da Praia), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Սան Միգել դուս Կամպուսի գավառի կազմի մեջ։ Բնակչությունը կազմում է 12 916 մարդ։ Գրավում է 338,60 կմ2 տարածք։
Գերբնական (հեռուստասերիալ, սերիաների ցանկ)
8-րդ եթերաշրջան (2012–2013)
Ութերորդ եթերաշրջանի վերջին սերիայում Վինչեստերներն անց են կացնում երրորդ առաջադրանքը և ցանկանում են պայման կապել Կռոուլիի հետ, սակայն իրականում ընդամենը ձևացնում են, և դրա միջոցով ցանկանում են փակել դեմոնին ձեռնաշղթաներով, որոնց վրա դեմոններին պահող կախարդանք կա։ Նրանք փորձում են բուժել դեմոնին, նրան մարդ դարձնելով, ինչպես ցույց էր տրված իրեբց նախնիների տեսահոլովակներում։ Սակայն հանկարծակի հայտնվում է Կաստիելը, և խնդրում է Դինին օգնել իրեն, Դրախտի դարպասները փակելու գործում, քանի որ Մետատրոնին բռնել էր Նաոմին։ Սեմը համոզում է Դինին օգնել Կաստիելին, իսկ ինքը 8 ժամվա ընթացքում պետք է բուժեր Կռոուլիին։ Նաոմին ասել է իրենց, որ Մետատրոնին բռնել է այն պատճառով, որ ինքը նրանց ընկերն է, և Մետատրոնը խաբում է և փորձում է վրեժ լուծել։ Բացի դրանից նա ասել է, որ եթե Սեմը վերջացնի առաջադրանքը, կմահանա։ Դինն անհապաղ գնում է Սեմի մոտ, փրկելով նրան։ Իսկ այդ ժամանակ Մետատրոնը վերցնում է Կաստիելի Պարգևը, անցկացնելով երրորդ առաջադրանքը։ Վերջին հատվածը ցույց է տալիս թե ինչպես են Հրեշտակները երկնքից Երկրի վրա ընկնում։
Ժեկիա դա Պրայա
Պատմություն
Քաղաքը հիմնադրվել է 1998 թվականին։
Գերբնական (հեռուստասերիալ, սերիաների ցանկ)
9-րդ եթերաշրջան (2013–2014)
Ամերիկական «Գերբնական» միստիկ հեռուստասերիալի իններորդ եթերաշրջանն ստեղծվել է Էրիկ Կրիպեի կողմից։ Պրեմիերան տեղի է ունեցել The CW հեռուստաալիքով 2010 թվականի սեպտեմբերի 24-ին, իսկ վերջին սերիան թողարկվել է 2011 թվականի մայիսի 20-ին։ Կազմված է 22 սերիաներից։
Ժեկիա դա Պրայա
Արտաքին հղումներ
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Գերբնական (հեռուստասերիալ, սերիաների ցանկ)
9-րդ եթերաշրջան (2013–2014)
Փորձություններից հետո Սեմը Կոմայի մեջ ընկավ։ Դինը փորձում էր անել ամեն ինչ, որպեսզի փրկի նրան, սակայն երբ հասկացավ, որ ամեն ինչ շատ բարդ է, բոլոր հրեշտակներին օգնության կանչեց, և հայտարարեց, որ Սեմը մահանում է, և որ ինքը Դին Վինչեստերն է, և որ պատրաստ է ընդունել ցանկացած հրեշտակի օգնություն։ Արդյունքում մրա մոտ մի հրեշտակ եկավ, և ներկայացավ որպես Իեզեկիիլ։ Սեմին զննելուց հետ նա հայտարարեց, որ շատ թույլ է, և կարող է Սեմին բուժել միայն նրա ներսից։ Հրեշտակը խաբկանքով մտավ Սեմի մեջ, և ջնջեց նրա հիշողությունները այն ամենի մասին ինչը տեղի էր ունեցել։ Այդ ժամանակ Կաստիելը, զրկված շնորհից, երկրի վրա է ընկնում։ Գարեթը` որսորդ և Դինի նախկին օգնականը, մարդագայլ է դառնում։ Կաստիելը կրկին հրեշտակ է դառնում, վերցնելով մեկ այլ հրեշտակի պարգևը։ Սեմի վիճակը ավելի լավանում, սակայն հետո պարզվում է, որ Սեմի մեջ ոչ թե հրեշտակ Իեզակիիլն է, այլ հրեշտակ Գադրիելը, ում պատճառով Լյուցիֆերը մտել էր Դրախտ, և այդ պատճառով բանտարկվել էր 700 տարով։ Դինը կնիքի օգնությամբ փորձում է խոսել Սեմի հետ, սակայն հրեշտակը կարողացավ փոխել կնիքը, և փախավ, սպանելով առաքյալ Կևինին, Մետատրոնի պատվերով։ Կռոուլին, Դինը և Կաստիելը, դուրս են հանում Սեմի մարմնից Գադրիելին, և այդ պատճառով նա վերադառնում է իր նախկին մամինը։
Սեմը և Դինը կրկին հանդիպում են հոգիների աճպարարների, և սկսում են որսորդությունը։ Կռոուլին սկսում է համագործակցել Դինի հետ, որպեսզի գտնի առաջին շեղբը և սպանի դժոխքի ասպետ Աբադդոնին։ Նրանք գտնում են Կայենին, և վերջինս նրան է փոխանցում է իր Նշանը, ասելով, որ առանց նշանի շեղբ ոչ-մի հատկություն չունի։ Դինը սպանում է Աբադդոնին և հասկանում է, որ անընդհատ ցանկանում է սպանություն կատարել։ Կաստիելը հրեշտակների առաջնորդն է դառնում։ Հրեշտակները ասում են Կաստիելին, որ նա սպանի Դինին այն պատճառով, որ նա սպանել է Տեսսային, սակայն նա հրաժարվում է։ Արդյունքում Կաստիելի խումբը միանում է Մետատրոնին։ Գադրիելը անցնում է Վինչեստերների և ԿԱստիելի կողմը։
Վերջին սերիայում Դինը պարտվում է Մետատրոնին, ով իրեն Մեսիայի տեղն էր դրել, և իրեն Մարֆ էր անվանում։ Կաստիելը Երկինք է ընկնում և ջարդում է հրեշտակների կնիքը։ Այդ ժամանակ Մետատրոնը Դինին խփում է հրեշտակների շեղբով, վերջինս մահանում է։ Ինքը Մետատրոնը, վերադառնում է Դրախտ, որտեղ Կաստիելը և հրեշտակները բռնում են նրան, և փակում են երկնային բանտում։ Սեմը Դինի մարմինը բունկեր է բերում, իսկ ինքը իջնում է ներքև, որտեղ փորձում է կանչել Կռոուլիին։ Այդ ժամանակ Կռոուլին Դինի մարնի մոտ էր։ Նա պատմում է, որ Կաինը չէր կարող դիմանալ նշանի ուժին, և այդ պատճառով ցանկանում էր ինքնասպան լինել։ Սակայն նշանը չէր թողնում նրան, Կաինը հարություն է առել և հանդես եկել որպես Ասպետ-Դեմոն։ Սերիայի վերջում Դինը բացում է աչքերը, իսկ դիտորթը դրանց մեջ Խավարին է տեսնում, նա դեմոն էր դարձել։
10-րդ եթերաշրջան (2014–2015)
Դինը դեմոն է դառնում Քրոուլիի շնորհիվ։ Նա փախչում է Վինչեսթերների «քարանձավից»։ Սեմը փորձում է գտնել Դինին, և վերջ ի վերջո նրան հաջողվում է։ Սեմը եղբորը վերադարձնում է մաքրած արյունով, և նա կրկին մարդ է դառնում։ Կրոուլին օգնում է Կասին, որպեսզի նա ապրի, այն պատճառով որ վերջինիս պարգևը անընդհատ հանգչում է։ Վինչեսթեր եղբայրները որսորդության են գնում։ Մնում է միայն Դինին ազատել Կայենի նշանից, բայց ինչպես դա անել, եղբայրները չեն պատկերացնում։ Սակայն ամեն դեպքում Կաստիելը գտնում է իր Պարգևը, ինչի համար վճարում է այն որ Մետատրոնը «Աստծո Խոսքի» հետ միասին փախչում է։ Նշանը երկու եղբայրներին էլ ավելի շատ անհարմարություններ է պարգևում։
Սերիաներից մեկում եղբայրները հանդիպում են հին ծանոթ Չարլիին, իսկ Ռավենայից իմանում են որ, կայենյան նշան ոչ ավելին է քան սովորական անեծք, որը կարելի է հանել։ Չարլին խոստանում է օգնել նրանց պատասխաններ փնտրելով։ Եղբայրները սովորական որսորդությամբ են զբաղվում, քանի դեռ Չարլին կրկին չի հայտնվում։ Նա անիծվածների Գիրքն է գտնում, որտեղ գրված է թե ինչպես հանել նշանը, սակայն գիրքը սկսում են փնտրել դրա տերերը, ովքեր հանդիսանում են ամբողջ աշխարհի տիրակալները։ Մի կռվի ժամանակ Դինը սպանում է նրանց ընտանիքի ներկայացուցիչներից մեկին և ասում Սեմին որ նա այրի գիրքը։ Սակայն Սեմը սովորական գիրք է այրում։ Որպեսզի օգնի Դինին, Սեմը Ռովենայի հետ պայման է կապում Դինից գաղտնի. գրքի վերծանումը նրա փոխարեն որ Սեմը կսպանի Ռավենայի որդուն` Կռոուլիին։ Սեմը համաձայնվում է։ Ռովենա ով Սեմի կողմից շղթայված է, այդքան էլ չի շտապում գրքի վերծանման հարցում, այդ ժամանակ Սեմը որոշում է հրավիրել Կաստիելին և Չարլիին, որպեսզի նրանք օգնեն։ Եղբայրները ընտանիքի անդամներից մեկին են բռնում և տանջում են նրան, իսկ նա պատմում է, որ իրենք Ֆրանկենշտեյնների ընտանիքից է։ Կասի զանգը Սեմին, եղբայրներին շեղում է, և գերին փախչում է, պոկելով սեփական ձեռքը։ Ռովենան փորձում է կռվել Չարլիի հետ, և նրան դա հաջողվում է:Մաիյնակ մնալով, նա կարողանում է բացել գրքի գաղտնիքները, և այդ թվերը ուղարկում է Սեմին։ Սակայն նրան հին ընտանիքի անդամներից մեկը գտնում է և սպանում է։ Մինչ մահը նա հասցնում է զանգել եղբայրներին, և գաղտնիքը Դինի համար պարզ է։ Դինը միայնակ գտնում է թե որտեղ է ապրում այդ ընտանիքը, և նրանց մոտ գերի է ընկնում։ Ազատվելով, Դինը սպանում է ամբողջ ընտանիքին, սակայն երեք մարդ գնացել են որսորդների պահոց, որպեսզի վերցնեն գիրքը և այրեն մնացածը։ Դինը նույնպես նրանց այդպես սպանում է, հենց այդ նուն տեղում նա կռվում է Կասի հետ, և քիչ էր մնում որ սպանի նրան։ Դինը միայնակ մեկ այլ քաղաք է գնում։
Գիրքը ծածկագրից հանված է, և կախարդանքի համար երեք առարկա է հարկավոր. արգելված պտուղը, արգելված իրը և կախարդի ամենասիրելի իրը:Կասը խաչմերուկ է գնում և կանչում է Կռոուլիին, խնդրելով նրան գտնել առարաները։ Սեմը Դինի հետքերով է գնում։ ՀԻասթափված լինելով, Դինը կանչում է Մահին։ Մահը պատմում է նրան, որ կայենյան նշանը դա կողպեք է, որը հողի տակ պահում է Խավարին, ում Աստված փակել է հին ժամանակներում, և նշանի առաջին կրողը եղել է Լյուցիֆերը։ Դինը խնդրում է Մահին սպանել իրեն, սակայն նույնիսկ ՄԱհը չի կարող դա անել, և առաջարկում է Դինին մի տեղ տանել, որտեղ նա ոչ մեկին չի վնասի։ Հայտնվում է Սեմը, խոսակցությունից հետո Մահը խնդրում է Դինին որ նա սպանի Սեմին, և նրան է տալիս իր մանգաղը։ Սակայն Դինը սպանում է Մահին։ Այդ ընթացքում Կռոուլին արդեն գտել քր երեք առարկաները, և Ռովենան կարողացավ կատարել կախարդանքը։ Նշանը հեռացված է Դինի ձեռքից։ Կախարդուհին ազատվում է և անշարջեցնում Կաստիելին և Կռոուլիին, ինչից հետո Կասին կախարդում է կատաղած շան անեծքով, և հրամայում է սպանել Կռոուլիին, իսկ ինքը փախչում է։ Գրքի կախարդանքը հեռացրեց նշանը, սակայն դրա հետ միասին հնագույն չարիք արդնացրեց։ Եղբայրները փորձում են փածչել մեքենայով, սակայն այն փոսն է ընկնում, և Խավարը հասնում է նրանց։
11-րդ եթերաշրջան (2015–2016)
Ամերիկյան հեռուստասերիալ Գերբնականի 11-րդ եթերաշրջանը, որը ստեղծել է Էրիկ Կրիպկեն, և որի պրեմիերան կայացել է 2014 թվականի հոկտեմբերի 7-ին The CW ալիքի եթերում, իսկ վերջնական սերիան դուրս է եկել 2015 թվականի մայիսի 20-ին, կազմված է 23 սերիաներից։